வடமாகாணம், கிழக்குமாகாணம் இரண்டு மாகாணசபை தேர்தல்களும் ஒரே தினத்தில்தான் இம்முறை இடம்பெற போகின்றது அப்படி இடம்பெறும்போது வடமாகாணத்தில் தமிழ்தேசியகூட்டமைப்பு வீட்டு சின்னத்திலும் கிழக்கு மாகாணத்தில் வேறொரு பொதுச்சின்னத்திலும் போட்டியிடும் போது இரண்டுவிதமான செய்திகள் வெளிவரும். ஒன்று வடமாகாணத்தில் தமிழ்தேசியத்துக்கு ஆதரவாக மக்கள் வாக்களித்துள்ளனர் எனவும் கிழக்குமாகாணத்தில் தமிழ்தேசியத்துக்கு எதிராக வாக்களித்தனர் என்ற பிரசாரத்தை தென்பகுதி இனவாதிகளால் பரப்புவதற்கு வாய்ப்புக்களை நாமே ஏற்படுத்தி கொடுப்பதாக அமையும்.கிழக்குதமிழர் ஒன்றியத்தில் உள்ள அனைவருமே எந்த அரசியல் கட்சியும் சாராத நடுநிலைவாதிகள் என்றுதான் இங்கு பேசப்பட்டது. ஆனால் தற்போது தலைமை தாங்கும் கிழக்கு தமிழர் ஒன்றியத்தின் தலைவர் கோபாலகிஷ்ணன் தமிழர் மகாசபை என்ற கட்சியின் பொதுச்செயலாளர். அதுமட்டுமல்ல கோபாலகிருஷ்ணன் தொடர்சியாக நடைபெற்ற அனைத்து தேர்தல்களிலும் தமிழ்தேசிய கூட்டமைப்புக்கு எதிராக வெவ்வேறு அரசியல் கட்சி அல்லது சுயேட்சை குழுக்களில் வேட்பாளராக போட்டியிட்ட ஒரு அரசியல்வாதி என்பது எல்லோருக்கும் தெரியும்.